**Hanna Maria Tainio** (s. 20. syyskuuta 1960 Tampere) on suomalainen SDP:tä edustava poliitikko. Hän oli kansanedustaja kaudella 2011–2015. Tampereen kaupunginvaltuuston jäsen hän on ollut vuodesta 1988 ja valtuuston puheenjohtaja vuosina 2005–2006.

Hanna Tainio kirjoitti ylioppilaaksi Tampereen lyseon lukiosta vuonna 1979 ja valmistui Tampereen yliopistosta lääketieteen lisensiaatiksi vuonna 1984 sekä väitteli tohtoriksi vuonna 1987. Vuonna 1990 hän sai pätevyyden kirurgian ja vuonna 1992 urologian erikoislääkäriksi. Tainio toimi virkaatekevänä kirurgian osastonlääkärinä Valkeakosken aluesairaalassa vuosina 1984–1985, terveyskeskuslääkärinä Urjalassa, Viialassa ja Kylmäkoskella vuonna 1985, kirurgian ja urologian apulais- ja erikoislääkärinä Tampereen yliopistollisessa sairaalassa vuosina 1985–2002, Pirkanmaan sairaanhoitopiirin asiantuntijalääkärinä vuosina 2002–2011 sekä PSHP:n asiantuntijaylilääkärinä vuodesta 2011.

Tainio oli sosiaalidemokraattien pormestariehdokas vuosina 2006 ja 2008. Vuoden 2008 kunnallisvaaleissa hänet valittiin valtuustoon Tampereen toiseksi suurimmalla ja koko maan seitsemänneksi suurimmalla henkilökohtaisella äänimäärällä, yli 4 400 äänellä, voittaen istuvan pormestarin Timo P. Niemisen lähes 2 000 äänellä. Vuoden 2012 kuntavaaleissa Tainio oli Tampereen eniten ääniä saanut ehdokas 

Vuoden 2011 eduskuntavaaleissa Tainio valittiin kansanedustajaksi Pirkanmaan vaalipiiristä 10 400 äänellä. Hän oli vaalipiirin eniten ääniä saanut ehdokas. Taino putosi eduskunnasta vuoden 2015 vaaleissa. Tämän jälkeen hänet valittiin Kuntaliiton varatoimitusjohtajaksi vastuualueinaan sosiaali- ja terveysasiat, opetus- ja kulttuuriasiat, lakiasiat, julkiset hankinnat ja kilpailupolitiikka sekä tietoyhteiskunta-asiat.

Tampereen kaupunginvaltuuston äänestäessä syyskuussa 2013 Rantatunnelin rakentamisesta Tainio ja kolme muuta SDP:n kaupunginvaltuutettua äänestivät tunnelin rakentamisen puolesta, vaikka SDP:n valtuustoryhmä oli tehnyt tunnelia vastustavan ryhmäpäätöksen. Äänestyksen jälkeen nelikko erotettiin SDP:n valtuustoryhmästä. Erotetut pääsivät palaamaan takaisin SDP:n valtuustoryhmään marraskuussa 2014.

Tainio oli Raha-automaattiyhdistyksen hallituksen puheenjohtaja vuodesta 2013 RAY:n lakkautukseen eli vuoden 2016 loppuun asti.

Koulutukseltaan Tainio on lääketieteen tohtori sekä kirurgian ja urologian erikoislääkäri, ja hänellä on urologian dosentuuri Tampereen yliopistossa. Hänen isänsä oli Hämeen läänin maaherra Risto Tainio.

Lähteet
-------

1. 1 2 3  .aspx Hanna Tainio *Suomen kansanedustajat*. Eduskunta.
2. ↑  Timo P. Nieminen Tampereen pormestariksi *Yle Uutiset*.  6.9.2006. Viitattu 30.4.2015.
3. ↑  Nieminen jatkaa Tampereen pormestarina *Savon Sanomat*.  14.1.2009. Viitattu 30.4.2015. [vanhentunut linkki]
4. ↑  Koko maa – Ääniharavat *Yle.fi*.  30.10.2008.  Arkistoitu 6.8.2011. Viitattu 24.4.2011.
5. ↑  2012 kuntavaalit *2017kuntavaalit.fi*.  Arkistoitu 3.10.2016. Viitattu 2.10.2016.
6. ↑  Valitut ehdokkaat Pirkanmaan vaalipiiri  20.4.2011. Oikeusministeriö. Viitattu 24.4.2011.
7. ↑  Pirkanmaan äänestäjät yllättivät: konkariedustaja Kimmo Sasi jäi rannalle; YLE 19.4.2015
8. ↑  Hanna Tainio – Kuntaliitto.fi Kuntaliitto.
9. ↑  Tiina Kokko ja Antti Palomaa: Kansanedustaja Hanna Tainion poliittinen ura on vaakalaudalla rantatunneliäänestyksessä  10.9.2013. Yle Uutiset.
10. ↑  Juha Kokkala: Demariryhmään palautettu Hanna Tainio: "Äänestäisin edelleen rantatunnelin puolesta"  10.11.2014. Yle Uutiset.
11. ↑  Maija Vehviläinen: Professori kokoomuksen juhlista: "Oliko tyylikästä?".  *Uusi Suomi*, 14.12.2012. Artikkelin verkkoversio.

Aiheesta muualla
----------------

* .aspx Hanna Tainio *Suomen kansanedustajat*. Eduskunta.

|  |  |  |  |  |  |  |
| --- | --- | --- | --- | --- | --- | --- |
| 

| * n
* k
* m
Sosiaalidemokraattien kansanedustajat 2011–2015 |
| --- |
|  |
| Eduskuntaryhmä(42) | 
* Backman
* Eloranta
* Feldt-Ranta
* Filatov
* Gustafsson
* Guzenina-Richardson
* Heinäluoma
* Hiltunen
* Huovinen
* Ihalainen
* Jungner
* Kantola
* Karhu
* Kari
* Kiljunen
* Kiuru
* Koskinen
* Kumpula-Natri (2011–2014)
* Kuusisto
* Kymäläinen
* Kärnä
* Lindtman
* Lipponen
* Myller
* Mäkisalo-Ropponen
* Ojala-Niemelä
* Paasio
* Paatero
* Peltonen
* Piirainen
* Rajamäki
* Saarinen
* Salonen
* Skinnari
* Taimela
* Tainio
* Tuomioja
* Tuppurainen
* Urpilainen
* Viitamies
* Viitanen
* Väätäinen
* Wallin (2014–2015)

 |
|  |
| 1. 1 2  Miapetra Kumpula-Natri valittiin Euroopan parlamentin jäseneksi toukokuussa 2014, jolloin hänen tilalleen eduskuntaan nousi Harry Wallin.

 |

 |


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Eduskunta

 |

 |